Allison Mack

Allison Christin Mack (Preetz, 1982ko uztailaren 29a) Alemanian jaiotako aktore estatubatuarra da. Smallville telesailean Chloe Sullivan-en rola betetzeagatik egin zen ezagun. 2018an NXIVM sektaren aurkako operazioan atxilotua izan zen.

 Biografia 
 Hasierako lanak 
Allison Mack 1982an Alemaniako Preetz hirian jaio zen. Jonathan Mack opera abeslari estatubatuarraren alaba da eta garai hartan Alemanian ari zen lanean. Bi urte zituela Los Angelesera itzuli zen familia.

Aktore gisa aurreneko lana Alemaniako txokolate konpainia baterako iragarkiak egitea izan zen. Ondoren haur modelo lanak egin zituen eta zazpi urte zituela Los Angeleseko Young Actors Space akademian ikasten hasi zen eta Police Academy 6: City Under Siege filmean agertu zen. Nerabe zela 7th Heaven telesailean ezagutzera eman zen eta 1990. hamarkadan telefilme askotan hartu zuen parte. 2000 urtean Opposite Sex filmeko protagonista izan zen. Disneyren Honey, We Shrunk Ourselves filmean ere aritu zen.

 Smallville 
2001ean Smallville telesailerako aukeratua izan zen eta paper protagonista izan zuen, Clark Kenten lagun gisa, Chloe Sullivan-en rolean. Hainbat sarietarako izendapenak jaso zituen eta 2006 eta 2007an Teen Choice Award sarietan aktore laguntzaile onenaren saria irabazi zuen. Smallvillen inguruan hainbat webserie protagonizatu zituen eta Smallville-ko atal baten zuzendaria ere izan zen, 8. denboraldiko "Power" atala hain zuzen ere. 2011 arte iraun zuen telesailak.

 Ondorengo proiektuak 
2012an Wilfred komedian Amandaren rolean ohiko aktorea izan zen eta 2014an azken atalean beriz agertu zen. 2017an Lost in Oz telesailean ere aritu zen. 2017an Nicki Clyne aktorearekin ezkondu zen.

 NXIVM afera 
2010 urtean Smallvillen lagun izan zuen Kristin Kreuk aktorearekin batera NXIVM sektan sartu zen. Forbes aldizkarian 2003an ateratako artikulu batean inspirazio exekutiboaren coaching lanak egiten dituela zioen arren 2017an aurrez kidea izan zen Sarah Edmondsonek haren sekta izaera azaldu zuen New York Times egunkarian, eta Allison Macken etxean egindako zeremonia batean erreklutatua izan zela esan zuen. Izan ere Mack-ek biktimak erreklutatzeko atala sortu baitzuen. Kristin Kreukek ere elkartearen norabidea ikusita 2013an atera egin zela esan zuen. 2018an Keith Rainiere zuzendaria eta Allison Mack atxilotuak izan ziren, eta sexu trafikoa eta lan fortzatuak bultzatzea egotzita. Allison Macken ezkontza bera ere Nicki Clynek Estatu Batuetako inmigrazio legeak sahiesteko estrategia izan zela adierazi zen, horrela sektan sartu ahal izateko.

2018an 5 milioi dolarretako fiantza ordaindu zuen etxean atxilotuta egon ahal izateko, bere gurasoen ardurapean. Gutxienez 15 urtetako gartzela zigorra izan dezake kargu guztien errudun jotzen bada.

 Filmografia 
 Filmeak 
 Urtea Filma Pertsonaia Oharrak 1989 Police Academy 6: City Under Siege neskatila 1993 Night Eyes 3 Natalie 1994 Camp Nowhere Heather 1995 No Dessert, Dad, till You Mow the Lawn Monica Cochran 1997 Honey, We Shrunk Ourselves Jenny Szalinski 2006 The Ant Bully Tiffany Nickle ahotsa 2008 Alice & Huck Alice laburmetraia 2009 You Quincey 2009 Superman/Batman: Public Enemies Power Girl ahotsa 2010 Frog Her laburmetraia 2010 Purgatory Woman laburmetraia 2011 Marilyn Marilyn 2011 Blink ekoizlea laburmetraia

 Telebista 
 Urtea Filma Pertsonaia Oharrak 1989 I Know My First Name Is Steven Nettie Telefilmea 1990 Shangri-La Plaza Jenny atal bakarra 1990 Empty Nest Gloria atal bakarra 1991 Switched at Birth Normia Twigg Telefilmea 1991 Living a Lie Stella Telefilmea 1992 The Perfect Bride Little Stephanie Telefilmea 1992 A Private Matter Terri Finkbine Telefilmea 1992 A Message from Holly Ida Telefilmea 1993 Evening Shade Julia bi atal 1993 A Mother's Revenge Wendy Sanders Telefilmea 1995 Dad, the Angel & Me Andrea Telefilmea 1995 Sweet Justice Jessica atal bakarra 1996 Stolen Memories: Secrets from the Rose Garden Katie Telefilmea 1996 The Care and Handling of Roses Bess Townsend Telefilmea 1996 Unlikely Angel Sarah Bartilson Telefilmea 1997 Hiller and Diller Brooke Telefilmea 1998 7th Heaven Nicole Jacob atal bakarra 1999 Providence Alicia atal bakarra 2000 Opposite Sex Kate Jacobs ohiko aktorea 2001 Kate Brasher Georgia atal bakarra 2001 My Horrible Year! Nicola 'Nik' Faulkner Protagonista 2001–2011 Smallville Chloe Sullivan Ohiko aktorea, 204 atal 2002 The Nightmare Room Charlotte Scott ohiko aktorea 2006 The Batman Clea atal bakarra, ahotsa 2012; 2014 Wilfred Amanda ohiko aktorea 2015 The Following Hilary gonbidatua 2015 American Odyssey Julia gonbidatua 2017 Lost in Oz Evelyn ohiko aktorea, ahotsa bakarrik

 Webserieak 
 Urtea Webseriea Pertsonaia Oharrak 2003–2004 Smallville: Chloe Chronicles Chloe Sullivan 8 atal 2006 Smallville: Vengeance Chronicles Chloe Sullivan 6 atal 2010 Riese Marlise 3 atal 2010 Dirty Little Secret Lauren Belle ahotsa

 Erreferentziak 

 Kanpo estekak 
 Aktorearen IMDBko fitxa irakurgai 

Kategoria:Losangelestarrak
Kategoria:Schleswig-Holsteingo jendea
Kategoria:Ameriketako Estatu Batuetako feministak
Kategoria:Ameriketako Estatu Batuetako emakume aktoreak